Diari Oficial de la Generalitat Valenciana


Sumari del DOGV 6274, del 25-05-2010 (2010/5598)

RESOLUCIÓ d'11 de maig de 2010, del director general d'Obres Públiques, per la qual s'aprova definitivament el tram 1: enllaç Orihuela-Benferri (A-7) fins a l'enllaç amb la CV-95 (Bigastro) del projecte bàsic 41-A-1944(2) nou eix del Segura (CV-91) Orihuela-Guardamar del Segura.
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6274

Data del DOGV
:   25-05-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/5598


Data del document
:   11-05-2010

Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ d'11 de maig de 2010, del director general d'Obres Públiques, per la qual s'aprova definitivament el tram 1: enllaç Orihuela-Benferri (A-7) fins a l'enllaç amb la CV-95 (Bigastro) del projecte bàsic 41-A-1944(2) nou eix del Segura (CV-91) Orihuela-Guardamar del Segura. [2010/5598]  
Per Resolució de 28 de juny de 2006, del director general d'Obres Públiques, es va aprovar provisionalment el projecte bàsic 41-A-1944(2) nou eix del Segura (CV-91) Orihuela - Guardamar del Segura (Alacant).  
En el Butlletí Oficial de l'Estat número 178 de 27 de juliol de 2006, i en el Diari Oficial de la Generalitat Valenciana número 5330 de 23 d'agost de 2006, es van publicar els anuncis en virtut dels quals s'obria el tràmit d'informació pública als efectes del que disposa la legislació vigent.  
Va dictar en data 4 de febrer de 2010, la directora general de Gestió del Medi Natural, la Declaració d'Impacte Ambiental del projecte de referència per al tram 1: enllaç Orihuela-Benferri (A-7) fins a l'enllaç amb la CV-95 (Bigastro). (Alacant).  
En virtut de les atribucions assignades pel Decret 117/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Infraestructures i Transport, a la vista de l'informe emés per la Divisió de Carreteres, amb els efectes assenyalats en l'article 22 de la Llei 6/1991, de la Generalitat Valenciana de 27 de març, de Carreteres de la Comunitat Valenciana, i de l'article 123 del Reial Decret 1098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques, així com per delegació del conseller d'Infraestructures i Transport, (Resolució de 2 de febrer de 2010, DOCV núm. 6206), resolc:  
Primer  
Aprovar definitivament el tram 1: enllaç Orihuela-Benferri (A-7) fins a l'enllaç amb la CV-95 (Bigastro) del projecte bàsic 41-A-1944(2) nou eix del Segura (CV-91) Orihuela-Guardamar del Segura (Alacant).  
Es tindrà en compte el contingut de la Declaració d'Impacte Ambiental.  
Segon  
Vist el que disposa l'article 20 i següents de la Llei 6/1991, de 27 de març, de Carreteres de la Generalitat Valenciana, raons d'interés públic aconsellen la publicació d'esta resolució d'acord amb el que disposa l'article 60 de la Llei 4/99, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra esta resolució que posa fi a la via administrativa podrà interposar-se amb caràcter potestatiu, recurs de reposició davant del director general d'Obres Públiques en el termini d'un mes, comptador des de l'endemà de la publicació, en virtut del que disposen els articles 116 i 117 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, en la redacció donada a estos per la Llei 4/1999, de 13 de gener (BOE núm. 12, de 14 de gener).  
No obstant el que disposa el paràgraf anterior, esta resolució podrà ser impugnada directament davant del Jutjat Contenciós Administratiu de la ciutat de València, per mitjà de la interposició del corresponent recurs contenciós administratiu en el termini de dos mesos, comptadors des de l'endemà de la publicació d'esta o, si és el cas, de la resolució expressa del recurs potestatiu de reposició, de conformitat amb el que establix l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa.  
Tot això, sense perjuí que puga exercitar, si és el cas, qualsevol altre recurs que estime procedent.  
València, 11 de maig de 2010.- El director general d'Obres Públiques: Ismael Ferrer Domingo.